ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 51.90 కోట్లు దాటిన టీకా డోసుల పంపిణీ గత 24 గంటల్లో 41 లక్షలకు పైగా టీకాలు
అత్యధికంగా 97.45% చేరిన కోలుకున్నవారి శాతం
గత 24 గంటల్లో 38,353 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,86,351; 140 రోజుల్లో అత్యల్పం
మొత్తం కేసుల్లో చికిత్సలో ఉన్నవి 1. 21%
రోజువారీ పాజిటివిటీ 2.16%; 16 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 51.90 కోట్లు దాటింది. 58,79,068 శిబిరాల ద్వారా మొత్తం 51,90,80,524 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 41,38,646 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,38,727
|
|
రెండో డోస్
|
|
80,17,291
|
|
కోవిడ్ యోధులు
|
|
మొదటి డోస్
|
|
1,82,42,071
|
|
రెండో డోస్
|
|
1,18,74,095
|
|
18-44 వయోవర్గం
|
|
మొదటి డోస్
|
|
18,23,88,445
|
|
రెండో డోస్
|
|
1,29,63,932
|
|
45-59 వయోవర్గం
|
|
మొదటి డోస్
|
|
11,34,11,880
|
|
రెండో డోస్
|
|
4,35,83,965
|
|
60 ఏళ్ళు పైబడ్డవారు
|
|
మొదటి డోస్
|
|
7,92,14,965
|
|
రెండో డోస్
|
|
3,90,45,153
|
|
మొత్తం
|
|
51,90,80,524
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. దేశ వ్యాప్తంగా కోలుకున్నవారి శాతం గత 24 గంటల్లో 97.54% కు చేరుకోవటం విశేషం. కరోనా సంక్షోభం మొదలైనప్పటినుంచి కోలుకున్నవారి శాతం ఇదే అత్యధికం కరోనా సంక్షోభం మొదలైనప్పటినుంచి ఇప్పటి దాకా 3,12,20,981 మంది కోలుకున్నారు. గత 24 గంటలలో 40,013 మంది బాధితులు కోలుకున్నారు..
గత 24 గంటలలో దేశవ్యాప్తంగా 38,353 కొత్త కేసులు నమోదయ్యాయి. 45 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది...
ప్రస్తుత దేశవ్యాప్తంగా చికిత్సలో ఉన్నవారు 3,86,351 మంది. చికిత్సలో ఉన్న కేసులు మొత్తం పాజిటివ్ కేసులలో 1.21% మాత్రమే. ఇది 2020 మార్చి తరువాత ఇదే అత్యల్పం.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 17,77,962 పరీక్షలు జరపగా ఇప్పటిదాకా చేసిన మొత్తం పరీక్షలు 48.50 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.34% కాగా రోజువారీ పాజిటివిటీ 2.16% అయింది. వరుసగా16 రోజులుగా 3% లోపు, 65 రోజులుగా ఇది 5% లోపే ఉంటోంది.
ప్రధాన మంత్రి కార్యాలయం
న్యాయ కోవిదుడు శ్రీ కె.జె. షెత్నా మృతి పట్ల ప్రధాని సంతాపం
ప్రముఖ న్యాయవాది, న్యాయ కోవిదుడు శ్రీ కె.జె. షెత్నా జీ కన్నుమూసినందుకు ప్రధాని శ్రీ నరేంద్ర మోదీ విచారం వ్యక్తం చేశారు.
"ప్రముఖ న్యాయవాది, న్యాయ కోవిదుడు శ్రీ కె.జె.షెత్నా జీ కన్నుమూసినందుకు బాధగా ఉంది. న్యాయ రంగంలో ఆయన చేసిన కృషికి తోడు, అనేక సమాజ సేవా కార్యక్రమాలలో కూడా ఆయన ముందంజలో ఉండేవారు. ఈ విచారకరమైన సమయంలో నా ఆలోచనలు ఆయన కుటుంబం మరియు శ్రేయోభిలాషులతో ఉన్నాయి." అని ప్రధాన మంత్రి ఒక ట్వీట్ లో పేర్కొన్నారు.
(Visitor Counter : 42
మంత్రిమండలి
భారతదేశంలో జరిగిన ప్రపంచ నవ పారిశ్రామికవేత్తల శిఖర సమావేశం 2017  కు సహ ఆతిథ్య దేశంగా వ్యవహరించేందుకు గాను భారతదేశం, అమెరికా ల మధ్య కుదిరిన ఎంఒయు కు ఆమోదం తెలిపిన మంత్రివర్గం
ప్రపంచ నవ పారిశ్రామికుల శిఖర సమావేశం  2017 కు భారతదేశంలో సహ ఆతిథ్యమిచ్చేందుకు భారతదేశం, యుఎస్ఎ ల మధ్య కుదిరిన అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్- పోస్ట్ ఫ్యాక్టో ఆమోదం తెలిపింది. శిఖర సమావేశం సజావుగా నిర్వహించడానికి ఇరు పార్టీల మధ్య బాధ్యతలు, సౌకర్యాలు, సమావేశ ప్రాంగణం, తదితర అవసరాలకు సంబంధించి సహకారం ఏ విధంగా ఉండాలన్నది ఈ ఎంఒయు సవివరంగా పేర్కొంది.
జిఇఎస్-2017 ప్రపంచ ఔత్సాహిక పారిశ్రామికవేత్తలతో సమావేశమయ్యేందుకు వాణిజ్యవేత్తలకు, పెట్టుబడిదారులకు మంచి అవకాశాన్ని ప్రసాదించింది. ఈ సందర్బంగా నెట్వర్కింగ్ సెషన్లు, వివిధ పోటీలు, వ్యూహాత్మక కార్యశాలలు, ఆయా రంగాలలో కలసి పనిచేసేందుకు ప్రత్యేకంగా నిర్దేశించిన కార్యక్రమాలు ఏర్పాటయ్యాయి. యువ వాణిజ్య వేత్తలు వారి ఆర్థిక అవకాశాలను పెంపొందించుకొనేందుకు చక్కటి వేదికగా ఈ సమావేశాలు ఉపయోగపడ్డాయి. ఈ సమావేశాలు యువ పారిశ్రామిక వేత్తలకు, ప్రత్యేకించి మహిళా నవ పారిశ్రామిక వేత్తలకు, ప్రత్యేక వర్గాల వారికి దీర్ఘకాలంలో ఉపయోగకరంగా ఉండే రీతిలో సాగాయి.
పూర్వరంగం:
హైదరాబాద్లో 2017 నవంబర్ 28 నుండి 2017 నవంబర్ 30 తేదీల మధ్య జిఇఎస్ -2017 ను నిర్వహించడం జరిగింది. ఈ సమావేశాలకు విధాన రూపకర్తలు, ప్రభుత్వాధికారులకు తోడు 150 దేశాల నుండి 1500 మందికి పైగా తమ పేర్లను ముందే నమోదు చేసుకొన్న ప్రతినిధులతో పాటు ఎంఎన్ సిల కు చెందిన సిఇఒ లు హాజరయ్యారు.
జిఇఎస్ 2017ను 8వ సంచికను భారతదేశంలో నిర్వహించేందుకు 2016 జూన్ 7వ తేదీన అప్పటి యుఎస్ అధ్యక్షులు శ్రీ బరాక్ ఒబామా, ప్రధాన మంత్రి శ్రీ నరేంద్ర మోదీ ల మధ్య జరిగిన ఒక సమావేశంలో నిర్ణయం తీసుకోవడం జరిగింది. ఇందుకు సంబంధించి ఒక సంయుక్త ప్రకటనను విడుదల చేశారు. 2017 జూన్ 25- 27 తేదీలలో ప్రధాన మంత్రి శ్రీ నరేంద్ర మోదీ అమెరికా పర్యటనకు వెళ్లినపుడు దీనిని పునరుద్ఘాటించారు. అలాగే భారతదేశంలో జరిగే జిఇఎస్ సమావేశాలకు హాజరు కావలసిందిగా యుఎస్ ప్రతినిధివర్గానికి నాయకత్వం వహిస్తున్న యుఎస్ అధ్యక్షుడి సలహాదారు ఇవాంకా ట్రంప్ ను ప్రధాన మంత్రి ఆహ్వానించారు.
ఔత్సాహిక పారిశ్రామిక వేత్తలకు జిఇఎస్ ఒక మంచి వేదిక. ఈ సమావేశం అంతర్జాతీయ పారిశ్రామిక వేత్తలను కలుసుకునేందుకు మంచి అవకాశాన్ని ఇచ్చింది. అలాగే అంతర్జాతీయ వాణిజ్యవేత్తలతో సంబంధాలు నెరపుకోవడానికి, ఇన్వెస్టర్లను, నూతన ఆవిష్కర్తలను కలుసుకోవడానికి అవకాశం కల్పించింది. ఈ సమావేశాల సందర్భంగా వివిధ పోటీలు, వ్యూహాత్మక సదస్సులు, ఆయా రంగాలలో కలసి పనిచేసేందుకు ప్రత్యేకంగా నిర్దేశించిన కార్యక్రమాలు ఏర్పాటయ్యాయి. యువ వాణిజ్య వేత్తలు ప్రత్యేకించి మహిళా పారిశ్రామిక వేత్తలు, స్టార్ట్ అప్ లు తమ ఆర్థిక అవకాశాలను పెంపొందించుకొనేందుకు చక్కటి వేదికగా ఈ సమావేశాలు ఉపయోగపడ్డాయి.
(
మంత్రిమండలి
నూతన మరియు నవీకరణయోగ్య శక్తి రంగం లో భారతదేశం, ఫ్రాన్స్ ల మధ్య అవగాహనపూర్వక ఒప్పంద పత్రానికి ఆమోదం తెలిపిన మంత్రివర్గం
భారతదేశ సౌర శక్తి సంస్థ సోలార్ ఎనర్జీ కార్పొరేశన్ ఆఫ్ ఇండియా లిమిటెడ్ , ఫ్రాన్స్ కు చెందిన పరిశోధనా సంస్థ Commissariat a l energieatomique et aux energies alternatives , ఫ్రెంచ్ కంపెనీ బ్లూస్టోరేజ్ ఎస్ఎఎస్ లకు మధ్య అవగాహనపూర్వక ఒప్పంద పత్రాన్ని  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ ఎంఒయు పైన ఈ సంవత్సరం అక్టోబర్ 3వ తేదీన న్యూ ఢిల్లీ లో సంతకాలయ్యాయి. హిందీ, ఇంగ్లిషు, ఫ్రెంచ్ భాషల్లో ప్రతి ఒక్క మూల ప్రతి పైన సంతకాలు చేయడం జరిగింది.
ఉభయ దేశాల మధ్య ఈ రంగానికి సంబంధించిన భవిష్యత్తు విధి విధానాల చర్చ లను నిర్వచించాలనేది ఈ ఎంఒయు లక్ష్యం. మరీముఖ్యం గా ఎస్ ఇ సిఐ కి ఒక ఎలక్ట్రానిక్ వెహికల్ ఛార్జింగ్ స్టేశన్ ఏర్పాటు అనేది ఎంఒయు ధ్యేయం గా ఉంది. ఈ వాహనాలు సోలార్ ప్యానెల్స్ ద్వారా పని చేసే ఎంబెడెడ్ బ్యాటరీ లను కలిగి వుంటాయి. అంతే కాదు ఈ ఎంఒయు తో విద్యుత్ గ్రిడ్ కనెక్షన్ ను సమర్థవంతం గా వాడుకోవడం జరుగుతుంది. సౌర శక్తి ని అధికం గా వాడుకోవడం ద్వారా విద్యుత్తు గ్రిడ్ మీద భారం తక్కువ పడేలా చూడాలనేది ప్రభుత్వ ఆలోచన. విద్యుచ్ఛక్తి వాహనాల వినియోగాన్ని ప్రోత్సహించాలని ప్రభుత్వం ఎంతో ఆసక్తి గా తయారు చేసిన పథకాన్ని కూడా అమలు చేయడం జరుగుతుంది.
భారతదేశం, ఫ్రాన్స్ ల మధ్య గల ద్వైపాక్షిక సహకారాన్ని ఈ ఎంఒయు మరింత బలోపేతం చేస్తుంది.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మానవ లక్ష్యంగా సాగిస్తున్న సైబర్ దాడులను గుర్తించడానికి సైబర్ క్రైమ్ పరిశోధన టూల్ అభివృద్ధి
త్వరలో బీమా మోసం, ఆన్లైన్ మ్యాట్రిమోనియల్ మోసం వంటి మానవులను లక్ష్యంగా చేసుకునే సైబర్టాక్లను ట్రాక్ చేసే కొత్త సైబర్క్రైమ్ ఇన్వెస్టిగేషన్ టూల్ త్వరలో అందుబాటులోకి రాబోతోంది. టి. టి. పి లు  ఆధారిత సైబర్క్రైమ్ ఇన్వెస్టిగేషన్ ఫ్రేమ్వర్క్ అనే సాధనం సైబర్ క్రైమ్లను ట్రాక్ చేయడంలో, వర్గీకరించడం ద్వారా కేసును ఛేదించడానికి అవసరమైన సాక్ష్యాలను గుర్తించదానికి రూపొందింది. అలాగే నేరస్థులను దోషులుగా నిర్ధారించే ఫ్రేమ్వర్క్లో సాక్ష్యాలను మ్యాపింగ్ చేయడంలో సహాయపడుతుంది.
సైబర్ క్రైమ్ సంఘటనలు అనేక రాష్ట్రాల్లో రోజుకు 1 కోటి రూపాయల వరకు నష్టాన్ని కలిగిస్తున్నాయి. ఎక్కువగా, మహిళలు, వృద్ధులు, పేదలు లక్ష్యంగా చేసుకుంటారు, ఫలితంగా మొత్తం జీవిత పొదుపును కోల్పోతారు. భారతదేశంలో సైబర్ క్రైమ్ నివేదికల సంఖ్య కంటే సైబర్ క్రైమ్ పరిశోధనల సంఖ్య చాలా తక్కువగా ఉన్నట్లు వెల్లడైంది. సాధారణంగా చాలా తక్కువ సైబర్ అక్షరాస్యత ఉన్న బాధితుల ఎఫ్ఐఆర్ కథనాలపై అటువంటి సైబర్ నేరాల దర్యాప్తు ఆధారపడి ఉంటుంది. అందువల్ల వారి కథనాలు తరచుగా పరిశోధకులను తప్పుదారి పట్టిస్తాయి, లేదా దృష్టి మరల్చుతాయి. సంఘటనను నివేదించిన తర్వాత బాధితులు తరచుగా పరిచయాన్ని కొనసాగించరు, ఇది నేరాన్ని ట్రాక్ చేయడం మరింత కష్టతరం చేస్తుంది.
సైబర్ క్రైమ్ దర్యాప్తు విజయవంతం కావడానికి, బాధితుడి ఎఫ్ఐఆర్ నుండి కీలకమైన అంశాలను సేకరించేందుకు సరైన ఫ్రేమ్వర్క్ అవసరం. సైబర్ క్రైమ్ను క్రమపద్ధతిలో, సమగ్రంగా వర్గీకరించడానికి పరిశోధకులకు తగిన సమాచారాన్ని అందించడం, ముందుగా ఉన్న నేర మార్గాల ఆధారంగా అనుసరించాల్సిన దశలను సూచించడం, కింది దశను నిర్ణయించడానికి, చివరకు నేరస్థులను నిర్ధారించడానికి, దోషులుగా నిర్ధారించడానికి తీసుకున్న చర్యలకు మ్యాప్ సాక్ష్యాలు. సైబర్ క్రైమ్ సంఘటన ప్రతిస్పందన కోసం ఇప్పటి వరకు ఎలాంటి సమగ్ర విధాన చట్రం లేదు.
ఈ ఖాళీని పూరించడానికి, ఇంటర్ డిసిప్లినరీ సైబర్ ఫిజికల్ సిస్టమ్స్పై నేషనల్ మిషన్  కింద డిపార్ట్మెంట్ ఆఫ్ సైన్స్ అండ్ టెక్నాలజీ  సహకారంతో ఐఐటీ కాన్పూర్లోని ఐ-హబ్ ఎన్టిఐహెచ్ఏసి ఫౌండేషన్ , సైబర్క్రిమినల్స్ ఆపరేషన్ మోడ్లు పట్టుకోవడం కోసం క్రైమ్ ఎగ్జిక్యూషన్ లైఫ్సైకిల్లో ఒక పద్దతి, సాధనాన్ని అభివృద్ధి చేసింది.
ఇది సాహిత్య అధ్యయనం, కేస్ స్టడీస్, ఫ్రేమ్వర్క్ బిల్డింగ్, ఫ్రేమ్వర్క్లో ముందుగా ఉన్న నేరాలను చేర్చడం, ఇంటరాక్టివ్ ఫ్రేమ్వర్క్ నావిగేటర్ను అభివృద్ధి చేయడం మరియు ఫ్రేమ్వర్క్పై నిజమైన కేసులను మ్యాపింగ్ చేయడం సహాయంతో అభివృద్ధి చేశారు.
(సాంకేతికత దగ్గర దగ్గరగా నేర అమలు మార్గాన్ని వేయగలదు. వినియోగదారు ఉత్పన్నమైన కీలక పదాల ఆధారంగా నేర మార్గాన్ని సూచించగలదు. ఇది వివిధ నేరాలలో ఉపయోగించిన పద్ధతులను కూడా పోల్చవచ్చు, వినియోగదారు పాత్రలను నిర్వహించవచ్చు, నేర మార్గాల కోసం కార్యాచరణను ట్రాక్ చేయవచ్చు.
టీటీపీల ఆధారిత దర్యాప్తు ఫ్రేమ్వర్క్ అత్యంత ప్రభావవంతంగా ఉంటుంది, ఎందుకంటే ఇది దర్యాప్తును నిర్వహించగల ఫారమ్లు, పద్ధతుల సంఖ్యను పరిమితం చేస్తుంది. ప్రధానంగా నేరస్థుల టీటీపీలపై ఆధారపడి ఉంటుంది. ఇది సైబర్ నేరగాళ్లకు ఖచ్చితమైన, వేగవంతమైన నేరారోపణకు దారి తీస్తుంది. అభివృద్ధి చెందిన సైబర్ క్రైమ్ ఇన్వెస్టిగేషన్ ఫ్రేమ్వర్క్, టూల్ అమలు, ఇది ఇప్పుడు పోలీసులకు అందుబాటులో తేవడానికి సిద్ధంగా ఉంది, సైబర్ నేరస్థులను సులభంగా ట్రాక్ చేయవచ్చు దోషులుగా నిర్ధారించవచ్చు, తద్వారా దేశంలో సైబర్ క్రైమ్ కార్యకలాపాలు తగ్గుతాయి.
ముందే నిర్వచించిన నేర మార్గాన్ని శోధించడం - డెవలప్ చేసిన సాధనం స్క్రీన్షాట్
రక్షణ మంత్రిత్వ శాఖ
ఫిలిప్పీన్స్కు చెందిన వాణిజ్య నౌక చీఫ్ ఆఫీసర్ను అత్యవసర వైద్య సేవలకు గాను తరలింపు ప్రక్రియ చేపట్టిన భారత నౌకాదళం, తీరగస్తీ దళం
నడి సముద్రంలో కోవిడ్ లక్షణాలతో భాదపడుతున్న ఫిలిప్పీన్స్కు చెందిన ఒక వాణిజ్య నౌకా సిబ్బందిని భారత నౌకాదళం మరియు తీరగస్తీ దళం మేటి సమన్వయం కనబరుస్తూ వేగంగా అత్యవసర వైద్య సేవల కోసం తరలించింది. మంగళవారం  సాయంత్రం దాదాపు 4 గంటల ప్రాంతంలో ఫిలిప్ఫీన్స్కు చెందిన ఒక వాణిజ్య నౌకలో సిబ్బందికి కోవిడ్-19 పాజిటివ్ సోకినట్టు అనుమానం ఉందంటూ.. ఒక సదరన్ నావెల్ కమాండ్కు  తీరగస్తీ దళం ప్రధాన కార్యాలయం నుంచి సమాచారం అందింది. ఫిలిప్పీన్స్ నౌకకు చెందిన చీఫ్ ఆఫీసర్ మైఖేల్ జాన్ అబైగర్ యొక్క వైద్య పరిస్థితి క్షీణిస్తోందని.. ఆక్సిజన్ స్థాయిలు తీవ్రంగా పడిపోతున్నాయని మరియు తక్షణం అత్యవసర వైద్య తరలింపు అవసరమని మర్చంట్ వెసెల్  లోకల్ ఏజెంట్ భారత్ అధికారులకు తెలియజేశారు. దీంతో జిబ్రాల్టర్ నుండి మచోంగ్కి వెళ్తున్న ఎండీ ఆన్బోర్డ్ నుండి మెడికల్ ఎవాక్యువేషన్  చేపట్టడానికి అధికారులు చర్యలు ప్రారంభించారు. ఐఎన్ఎస్ గరుడ నుండి అత్యాధునిక తేలికపాటి హెలికాప్టర్  వెనువెంటనే భయలుదేరి వెళ్లింది. ప్రతికూల వాతావరణ పరిస్థితులలో మేటి నైపుణ్యతను ప్రదర్శించిన హెలికాప్టర్ పైలట్లు విజయవంతంగా మిషన్ పూర్తి చేశారు. రోగిని సురక్షితంగా నౌక నుంచి తరలించారు. తొలత హెలికాప్టర్ ద్వారా రోగిని ఐఎన్ఎస్ గరుడ నౌకకు తీసుకువచ్చారు. ఆ తరువాత కోవిడ్- 19 ప్రోటోకాల్లకు లోబడి తదుపరి వైద్య సహాయం కోసం నావికా దళం ఆసుపత్రి ఐఎన్హెచ్ఎస్ఎస్ సంజీవినికి మైఖేల్ జాన్ అబైగర్ను తరలించారు.
బొగ్గు మంత్రిత్వ శాఖ
జాతీయ వైద్య ప్రవేశ పరీక్ష - ఎన్ఇఇటి కోసం ఉచిత రెసిడెన్షియల్ కోచింగ్ను అందించనున్న ఎస్ఇసిఎల్
లబ్ధి పొందనున్న మధ్యప్రదేశ్, ఛత్తీస్గఢ్ కోల్బెల్ట్ ప్రాంతాలకు చెందిన నిరుపేద నేపథ్యం ఉన్న విద్యార్ధులు
ఛత్తీస్గఢ్ కు చెందిన కోల్ ఇండియా అనుబంధ సంస్థ ఎస్ఇసిఎల్ తన సిఎస్ఆర్ చొరవ అయిన ఎస్ఇసిఎల్ కె సుశ్రూత్ కింద 12వ తరగతి విద్యార్ధులకు ఉచితంగా రెసిడెన్షియల్ మెడికల్ కోచింగ్ను అందించనుంది. జాతీయ వైద్య ప్రవేశ పరీక్ష -నీట్ కి తయారయ్యేందుకు కంపెనీ విద్యార్ధులకు మార్గదర్శనం చేస్తూ, శిక్షణను అందిస్తుంది.
ఆర్ధికంగా వెనుకబడినవారు, పేద నేపథ్యమున్న విద్యార్ధులకు ఈ చర్య ఎంతగానో సహాయపడుతుంది. ముఖ్యంగా, వైద్యులు కావాలని ఆకాంక్షిస్తున్నా, మెడికల్ కోచింగ్ను పొందలేని మధ్యప్రదేశ్, ఛత్తీస్గఢ్ బొగ్గు గనులున్న ప్రాంతాలలోని గ్రామాలకు చెందిన పేద విద్యార్ధులకు ఇది చేయూత అవుతుంది.
శిక్షణ కోసం విద్యార్ధుల ఎంపికను నీట్ తరహాలో నిర్వహించే పోటీ పరీక్ష ద్వారా ఎంపిక చేస్తారు. ఈ కార్యక్రమం కింద మొత్తం 35 విద్యార్ధులతో కూడిన బ్యాచ్కి బిలాస్పూర్లోని ప్రైవేటు శిక్షణా సం్థ భాగస్వామ్యంతో శిక్షణా కార్యక్రమాన్ని నిర్వహిస్తారు. ఈ కార్యక్రమం పూర్తిగా రెసిడెన్షియల్ తరహాలో బస, ఆహార సదుపాయాలతో ఉండటమే కాక క్రమం తప్పకుండా జాతీయ స్థాయి పరీక్షలను, మార్గదర్శనాన్ని అందిస్తారు.
ఈ కార్యక్రమానికి నమోదు చేసుకోవాలనుకున్న, నిబంధనలు, షరతులను వివరణాత్మకంగా తెలుసుకోగోరే విద్యార్ధులు ఎస్ఇసిఎల్ వెబ్సైట్ ను- https://secl-cil.in/index.php అన్న లింక్ ద్వారా సందర్శించాలి. ఆన్లైన్ లో నమోదు చేసుకునేందుకు ఆఖరు తేదీ 6 సెప్టెంబర్ 2023. ఎంపిక నిమిత్తం 10 సెప్టెంబర్న పరీక్షను నిర్వహిస్తారు.
కోచింగ్ కోసం దరఖాస్తు చేసుకోవాలనుకునే విద్యార్ధులు కనీసం 60% మార్కులతో 12వ తరగతిని 2023లో ఉత్తీర్ణులై ఉండటమే అర్హత.
దరఖాస్తుదారు ఎంపి లేదా ఛత్తీస్గఢ్ వాసి అయి ఉండటమే కాక ఛత్తీస్గఢ్లో జిల్లాలైన కోర్బా, రాయ్గఢ్, కొరియా, సుర్గుజా, సురాజ్పూర్, బలరాంపూర్ & మనేంద్ర గఢ్- చిర్మిరి - భరత్పూర్ జిల్లాలు, ఉత్తర్ప్రదేశ్కు చెందిన ఉమేరియా, అన్నుపూర్ & షహదోల్ జిల్లాలలో ఎస్ఇసిఎల్ సంస్థ కార్య కలాపాలు సాగించే ప్రాంతానికి 25 కిమీల పరిధిలో గల పాఠశాలల్లో చదివి ఉండాలి, లేదా నివసిస్తూ ఉండాలి.
ఇందుకు అదనంగా, ఈ దరఖాస్తుదారు తల్లిదండ్రులు/ గార్డియన్ల స్థూల ఆదాయం రూ.8,00,000 కన్నా ఎక్కువగా ఉండకూడదు. కోచింగ్ కార్యక్రమంలో ప్రవేశానికి ముందు సముచిత ప్రభుత్వ అధికారి/నఉంచి ఆదాయ ధృవీకరణ పత్రం/ తల్లిదండ్రుల ఆదాయపు పన్ను రిటర్న్ లేదా విద్యార్ధి పేరు జోడించిన దారిద్య్రరేఖకు దిగువన  కార్డు/ అంత్యోదయ అన్న యోజన కార్డ్ను సమర్పించాలి.
కోచింగ్ కోసం ఉద్దేశించిన మొత్తం సీట్లలో బొగ్గు మంత్రిత్వ శాఖ విధానం ప్రకారం ఎస్సీలకు 14%, ఎస్టీలకు 23%, ఒబిసిలకు 13% సీట్లను రిజర్వ్ చేస్తారు.
సాంఘిక న్యాయం, మరియు సాధికారత మంత్రిత్వ శాఖ
భోపాల్ లో నేషనల్ ఇన్స్టిట్యూట్ ఆఫ్ మెంటల్ హెల్త్ రీహేబిలిటేషన్ ను ఏర్పాటు చేసేందుకు ఆమోదం తెలిపిన మంత్రివర్గం
భోపాల్ లో నేషనల్ ఇన్స్టిట్యూట్ ఆఫ్ మెంటల్ హెల్త్ రీహేబిలిటేషన్  ను ఏర్పాటు చేసేందుకు ప్రధాన మంత్రి శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. సొసైటీస్ రిజిస్ట్రేషన్ యాక్ట్, 1860 లో భాగంగా ఒక సొసైటీగా దీనిని స్థాపిస్తారు. ఇది డిపార్ట్మెంట్ ఆఫ్ ఎంపవర్మెంట్ ఆఫ్ పర్సన్స్ విత్ డిసబిలిటీస్ ఆధ్వర్యంలో పని చేస్తుంది. ఈ ప్రోజెక్టు యొక్క సంచిత అంచనా వ్యయం మొదటి 3 సంవత్సరాలలో 179.54 కోట్ల రూపాయలుగా ఉంటుంది. దీనిలో 128.54 కోట్ల పునరావృత్తం కాని వ్యయంతో పాటు 51 కోట్ల రూపాయల పునరావృత్త వ్యయం కలిసి ఉంటుంది.
జాయింట్ సెక్రటరీ స్థాయి పోస్టులు మూడింటిని సృష్టించే ప్రతిపాదనను కూడా కేంద్ర మంత్రివర్గం ఆమోదించింది. వీటిలో ఇన్స్టిట్యూట్ డైరెక్టర్ పదవి ఒకటి , మరియు ప్రొఫెసర్ పోస్టులు రెండు కలసి ఉంటాయి.
మానసిక స్వస్థత పునరావాసం రంగంలో డిప్లొమా, సర్టిఫికెట్, గ్రాడ్యుయేట్, పోస్ట్ గ్రాడ్యుయేట్, ఎమ్ఫిల్ డిగ్రీలను అందించడం కోసం 12 కోర్సులను ఈ సంస్థ నిర్వహించనుంది. ఈ సంస్థ లో వివిధ కోర్సులలో చేర్చుకొనే విద్యార్థుల సంఖ్య 5 సంవత్సరాల వ్యవధిలో 400కు మించగలదని భావిస్తున్నారు.
ఈ సంస్థ స్థాపనకు గాను భోపాల్ లో 5 ఎకరాల భూమిని మధ్య ప్రదేశ్ ప్రభుత్వం కేటాయించింది. ఈ సంస్థను 3 సంవత్సరాల లోపల రెండు దశలలో నెలకొల్పుతారు. సంస్థ యొక్క సివిల్ మరియు ఎలక్ట్రికల్ పనులను రెండు సంవత్సరాల లో పూర్తి చేస్తారు. సంస్థ భవన నిర్మాణం జరిగే కాలంలోనే భోపాల్ లో అద్దె భవనంలో ఈ సంస్థ సర్టిఫికెట్ డిప్లొమా కోర్సులను బోధిస్తుంది; అలాగే ఒపిడి సేవలను కూడా అందిస్తుంది. ఆ తరువాత, ఈ సంస్థ మానసిక అస్వస్థత బారిన పడిన వ్యక్తులకు పూర్తి స్థాయి పునరావాస సేవలను అందిస్తుంది. అంతేకాకుండా, మాస్టర్స్ డిగ్రీ, ఇంకా ఎమ్ఫిల్ వరకు కోర్సులను కూడా నిర్వహిస్తుంది.
మానసిక స్వస్థత పునరావాసం రంగంలో ఎన్ఐఎమ్హెచ్ఆర్ దేశంలోనే ఈ తరహా ఒకటో సంస్థగా ఉంటుంది. మానసిక అస్వస్థత బారిన పడిన వ్యక్తులకు దీటైన పునరావాసాన్ని అందించడం కోసం తగిన నమూనాలను అభివృద్ధి పరచడంలో ఈ సంస్థ ప్రభుత్వానికి సహాయకారిగా ఉంటుంది.
(
ప్రధాన మంత్రి కార్యాలయం
మణిపుర్ స్థాపక దినం నాడు ఆ రాష్ట్రాని కి అభినందనలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న మణిపుర్ స్థాపక దినం సందర్భం లో ఆ రాష్ట్ర ప్రజల కు అభినందన లు తెలిపారు.
ప్రధాన మంత్రి “మణిపుర్ హుషారైన సంస్కృతి కి ప్రసిద్ధిగాంచింది. మణిపుర్ ప్రజలు వేరు వేరు రంగాల లో పేరెన్నికగన్నారు. రానున్న కాలాల లో ఈ రాష్ట్రం మరింత పురోగతి ని సాధించు గాక” అని ట్విటర్ లో వ్రాసిన ఒక సందేశం లో పేర్కొన్నారు.
Narendra Modi
✔@narendramodi
On Manipur’s Statehood Day, my greetings to the people of the wonderful state. Manipur is known for its vibrant culture. People from Manipur have made a mark in various fields. May the state keep progressing in the years ahead.
7,428
9:50 AM - Jan 21, 2020
Twitter Ads info and privacy
1,582 people are talking about this(Visitor Counter : 77
ప్రధాన మంత్రి కార్యాలయం
2022 కామన్వెల్త్ క్రీడలలో 125 కేజిల రెజ్లింగ్ పోటీలలో కాంస్యపతకం సాధించిన మొహిత్ గ్రేవాల్ను అభినందించిన ప్రధానమంత్రి
2022 కామన్ వెల్త్ క్రీడలలో 125 కెజిల రెజ్లింగ్ పోటీలో కాంస్యపతకం సాధించినందుకు మొహిత్ గ్రేవాల్ ను ప్రధానమంత్రి శ్రీ నరేంద్ర మోదీ అభినందించారు.
ఈ సందర్భంగా ప్రధానమంత్రి ఒక ట్వీట్ చేస్తూ,
“I మన రెజ్లర్లు అద్భుతమైన ప్రతిభ చూపారు.పతకాల జాబితాలో మొహిత్ గ్రేవాల్ చేరారు. ఆయన సునిశిత దృష్టి కాంస్య పతకాన్ని సాధించింది. గ్రేవాల్కు అభినందనలు. రానున్న రోజులలో ఆయన మరిన్ని ఉన్నత విజయాలు సాధించగలరని ఆకాంక్షిస్తున్నాను” అని పేర్కొన్నారు.
(
ఆయుష్
సమన్వయ సాధనకు ఆయుష్, ఆరోగ్య కుటుంబ సంక్షేమ మంత్రిత్వ శాఖల మధ్య రెండవ దఫా చర్చలు
సమన్వయంతో కలసి సమస్యలు పరిష్కరించాలని ఆయుష్, ఆరోగ్య శాఖల మంత్రుల నిర్ణయం
రెండు మంత్రిత్వ శాఖల మధ్య సమన్వయం సాధించడానికి ఆయుష్, ఆరోగ్య కుటుంబ సంక్షేమ శాఖల మధ్య రెండోసారి జరిగిన చర్చలు ఆశించిన ఫలితాలు ఇస్తున్నాయి. ఎంతోకాలం నుంచి పెండింగులో ఉన్న అంశాలను పరిష్కరించడానికి మరింత సమన్వయంతో పనిచేయాలని రెండు మంత్రిత్వ శాఖలు ఈ సమావేశంలో నిర్ణయించాయి. ఆయుష్ మంత్రిత్వ శాఖ మంత్రి శ్రీ సర్బానంద సోనోవాల్, సహాయ మంత్రి డాక్టర్ మున్జపర మహేంద్ర భాయి, ఆరోగ్య కుటుంబ సంక్షేమ శాఖ మంత్రి శ్రీ మున్సూఖ్ మాండవీయ మార్గదర్శకంలో రెండు మంత్రిత్వ శాఖల మధ్య చర్చలు జరిగాయి. సమావేశంలో పాల్గొన్న రెండు మంత్రిత్వ శాఖల ఉన్నతాధికారులు సమస్యలను చర్చించి మరింత సమన్వయంతోపనిచేసే వీటిని పరిష్కరించుకోవాలని నిర్ణయించారు.
ప్రధానమంత్రి జన్ ఆరోగ్య యోజనలో ఆయుష్ ప్యాకేజీలను చేర్చడం, హెల్త్ వెల్ నెస్ సెంటర్లలో ఆయుష్ సేవలను ప్రవేశపెట్టడం, సామాజిక ఆరోగ్య అధికారుల శిక్షణా కార్యక్రమాల్లో ఆయుష్ అంశాన్ని ప్రవేశపెట్టడం, ఎన్ సి ఐ జగజ్జార్ క్యాన్సర్ కేర్ సెంటర్కు సహకారం అందించడం, ఇళ్లలో పనిచేస్తున్న వారిని నాల్గవ తరగతి ఆరోగ్య కార్యకర్తలుగా గుర్తించడం, నూతనంగా ఏర్పాటు కానున్న ఎయిమ్స్ లో ఆయుష్ సేవలను అందించడం లాంటి అంశాలతో సహా మరికొన్ని అంశాలు చర్చకు వచ్చాయి.
సమావేశంలో మాట్లాడిన శ్రీ మాండవీయ 'అందరికి ఆరోగ్యం 'అందించాలన్న ప్రభుత్వ లక్ష్యం అన్ని శాఖలు కలిసి పనిచేసినప్పుడు మాత్రమే సాధ్యం అవుతుందని పేర్కొన్నారు. ప్రధానమంత్రి శ్రీ నరేంద్ర మోదీ పేర్కొన్న విధంగా సమగ్ర ఆరోగ్య విధానానికి రూపకల్పన జరగాల్సి ఉందని అన్నారు.ఈ అంశాలను దృష్టిలో ఉంచుకుని ఆయుష్, ఆరోగ్య శాఖల మంత్రులు, ఉన్నతాధికారులు 2021 ఆగష్టు 12 వ తేదీన తొలిసారిగా సమావేశం అయ్యారని ఆయన చెప్పారు. ' అందరికి ఆరోగ్యం' అంశాన్ని ఈ సమావేశంలో చర్చించామని అన్నారు.
ఆయుష్ శాఖ మంత్రి శ్రీ సోనోవాల్ మాట్లాడుతూ రెండు శాఖలు సమన్వయంతో పనిచేస్తే ప్రజలకు ప్రయోజనం కలుగుతుందని అన్నారు. దీనివల్ల ప్రధానమంత్రి ఆశయాలను సాధించడానికి అవకాశం కలుగుతుందని అన్నారు. రెండు శాఖల మధ్య సమన్వయం ఉండాలన్న శ్రీ మాండవీయ సూచనకు ఆయన ఆమోదం తెలిపారు.
ఆయుష్ శాఖ సహాయ మంత్రి డాక్టర్ మున్జపరా మహేంద్రభాయ్ రెండు మంత్రిత్వ శాఖలు అమలు చేస్తున్న ఆరోగ్య సంరక్షణ కార్యక్రమాలను సమన్వయంతో సమగ్రంగా అమలు చేయాల్సిన అవసరం ఉందని అన్నారు. రెండు శాఖల మధ్య అవగాహన, సమన్వయం కుదిరితే ప్రజలకు అందుబాటు ధరల్లో ఆరోగ్య సేవలు అందుబాటులోకి వస్తాయని అన్నారు.
సమావేశంలో ఎన్ హెచ్ ఏ సీఈఓ డాక్టర్ ఆర్ ఎస్ శర్మ, రెండు శాఖల సీనియర్ అధికారులు డాక్టర్ సునీల్ కుమార్, డాక్టర్ ధర్మేంద్రసింగ్ గంగ్వార్, శ్రీ అలోక్ సక్సన, శ్రీమతి కవితా గార్గ్, శ్రీ లవ్ అగర్వాల్, డాక్టర్ విపుల్ అగర్వాల్, శ్రీ విశాల్ చౌహాన్, డాక్టర్ ఏంజెల్, శ్రీ డి సెంథిల్ పాండియన్ పాల్గొన్నారు.
(Visitor Counter : 78
హోం మంత్రిత్వ శాఖ
ఐఎంఏ ప్రతినిధులతో, వైద్యులతో మాట్లాడిన కేంద్ర మంత్రులు కోవిడ్ -19 తో పోరాటం చేస్తున్న వైద్యరంగ సిబ్బంది భద్రతకు అత్యంత ప్రాధాన్యత ఇస్తామని స్పష్టీకరణ వైద్య ఆరోగ్య రంగ సిబ్బందిపై దాడులను తీవ్రంగా పరిగణిస్తామన్న కేంద్రం
వైద్య ఆరోగ్యరంగ సిబ్బంది భద్రత విషయంలో శ్రీ మోదీ ప్రభుత్వం అన్ని జాగ్రత్తలు తీసుకుంటోంది: శ్రీ అమిత్ షా
ఇండియన్ మెడికల్ అసోషియేషన్ ప్రతినిధులతో, వైద్యులతో కేంద్ర మంత్రులు శ్రీ అమిత్ షా, ఆరోగ్య మరియు కుటుంబ సంక్షేమ శాఖ మంత్రి డాక్టర్ హర్షవర్ధన్ మాట్లాడారు. వారు వీడియో కాన్ఫరెన్స్ ద్వారా మాట్లాడుతూ వైద్య ఆరోగ్య రంగ సిబ్బంది భద్రతకు తమ ప్రభుత్వం అత్యంత ప్రాధాన్యత ఇస్తుందని భరోసానిచ్చారు.
సమాజానికి వైద్యులు అందిస్తున్న సేవలను కేంద్ర హోం మంత్రి శ్రీ అమిత్ షా కొనియాడారు. కరోనా వైరస్ కు వ్యతిరేకంగా వారు చేస్తున్న పోరాటం ఎంతో గొప్పదని అన్నారు. వారు అందిస్తున్న సేవలు ఇంతే అంకితభావంతో కొనసాగాలని ఆకాంక్షించారు. కోవిడ్ -19 లాంటి అత్యంత ప్రమాదకరమైన వ్యాధినుంచి ప్రజలను రక్షించడానికిగాను వైద్య ఆరోగ్య రంగ సిబ్బంది చేస్తున్న త్యాగాలు నిరుపమానమైనవని అన్నారు.
వైద్య ఆరోగ్య రంగ సిబ్బంది భద్రత, సంక్షేమానికి తమ ప్రభుత్వం ప్రాధాన్యత ఇస్తోందని ఈ విషయంలో ఎవరూ ఆందోళన పడాల్సిన అవసరం లేదని అన్నారు.
వైద్య ఆరోగ్య సిబ్బందిపై జరిగిన దాడులను ఆయన ఖండించారు సిబ్బందికి సంబంధించిన అన్ని సమస్యలను ప్రధాని స్వయంగా తెలుసుకుంటున్నారని కేంద్ర హోంశాఖ మంత్రి శ్రీ అమిత్ షా అన్నారు. భవిష్యత్తులో ఎలాంటి దాడులు జరగకుండా అన్ని జాగ్రత్తలు తీసుకుంటామని అన్నారు. కాబట్టి ఇలాంటి పరిస్థితుల్లో జాతీయ, అంతర్జాతీయ సంక్షేమం దృష్ట్యా వైద్య ఆరోగ్య సిబ్బంది ఎలాంటి నిరసనలకు దిగవద్దని కోరారు.
కేంద్ర ప్రభుత్వంలోని అత్యున్నత్తస్థాయినుంచి వెంటనే స్పందన రావడం, కేంద్ర హోం, ఆరోగ్య శాఖ మంత్రులే స్వయంగా భరోసానివ్వడంతో తన ప్రతిపాదిత నిరసనను ఐఎంఏ వెనక్కి తీసుకుంది.
ఈ వీడియో కాన్ఫరెన్స్ కార్యక్రమంలో కేంద్ర ఆరోగ్య శాఖ కార్యదర్శి, హోంశాఖ కార్యదర్శి, సీనియర్ వైద్యులు, నీతి ఆయోగ్ ప్రతినిధులు పాల్గొన్నారు.
ప్రధాన మంత్రి కార్యాలయం
మధ్య ప్రదేశ్లో భారీ వర్షపాతం, కొన్ని ప్రాంతాల లో వరద తరహా స్థితివల్ల బాధితులైన వారికి సాయపడటం కోసం ఆ రాష్ట్ర ప్రభుత్వం తో కేంద్ర ప్రభుత్వంసన్నిహితం గా కృషి చేస్తోంది: ప్రధాన మంత్రి
మధ్య ప్రదేశ్ లోని కొన్ని ప్రాంతాల లో భారీ వర్షపాతం తో పాటు జల మయం అయిన ప్రాంతాల లో బాధితుల కు సాయపడడం కోసం ఆ రాష్ట్ర ప్రభుత్వం తో కేంద్ర ప్రభుత్వం కలసికట్టు గా పనిచేస్తోంది అని ప్రధాన మంత్రి శ్రీ నరేంద్ర మోదీ అన్నారు. ఆ రాష్ట్ర ముఖ్యమంత్రి శ్రీ శివ్ రాజ్ సింహ్ చౌహాన్ తోనూ ప్రధాన మంత్రి మాట్లాడి, స్థితి ని సమీక్షించారు.
‘‘ మధ్య ప్రదేశ్ లోని కొన్ని ప్రాంతాల లో భారీ వర్షపాతం, వరదల కారణం గా బాధితులు అయిన వారికి సాయాన్ని అందించడం కోసం కేంద్ర ప్రభుత్వం ఆ రాష్ట్ర ప్రభుత్వం తో కలసి కృషి చేస్తున్నది. ముఖ్యమంత్రి @ChouhanShivraj తో నేను మాట్లాడి, స్థితి ని సమీక్షించాను. ప్రతి ఒక్కరి సురక్ష కోసం, ప్రతి ఒక్కరి క్షేమం కోసం నేను ప్రార్థిస్తున్నాను ’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ప్రభుత్వ ఉద్యోగుల ను ఉద్దేశించిఏప్రిల్ 21 వ తేదీ నాడు ప్రసంగించనున్న ప్రధాన మంత్రి
సివిల్ సర్విసెస్ డే సందర్భం లో నిర్వహించబోయేఈ కార్యక్రమం దేశ నిర్మాణం కోసం ప్రభుత్వఉద్యోగుల ను మరింత ఎక్కువ ఉత్సాహితులను చేసేందుకు మరియు వారి లో ప్రేరణ నుకలుగజేసేందుకు ప్రధాన మంత్రి కి ఒక ఉపయోగకరమైన వేదిక గా ఉండగలదు
‘ప్రజా పరిపాలన లో శ్రేష్ఠత్వాని కిగాను ప్రధాన మంత్రి తరుఫు న పురస్కారాలు’ ను ప్రదానం చేయనున్న ప్రధాన మంత్రి
సివిల్ సర్విసెస్ డే సందర్భం లో 2023 ఏప్రిల్ 21 వ తేదీ న ఉదయం 11 గంటల కు న్యూ ఢిల్లీ లోని విజ్ఞాన్ భవన్ లో ప్రధాన మంత్రి శ్రీ నరేంద్ర మోదీ ప్రభుత్వ ఉద్యోగుల ను ఉద్దేశించి ప్రసంగించనున్నారు.
దేశ నిర్మాణం లో ప్రభుత్వ ఉద్యోగులు అందిస్తున్నటువంటి తోడ్పాటు ను ప్రధాన మంత్రి క్రమం తప్పక ప్రశంసిస్తూ రావడం తో పాటుగా వారు మరింత అధికం గా శ్రమించేటట్టుగా వారి లో ఉత్సాహాన్ని నింపుతూ వస్తున్నారు. దేశం అంతటా ప్రభుత్వోద్యోగులు సమధికోత్సాహంతో దేశ ప్రజల కు సేవల ను అందించగలిగేటట్టు మరీ ముఖ్యం గా ఈ అమృత కాలం తాలూకు కీలక దశ లో వారి ని ఉత్సాహితుల ను చేసేందుకు మరియు వారి లో ప్రేరణ ను కలుగజేసేందుకు ప్రధాన మంత్రి కి ఈ కార్యక్రమం ఒక ఉపయోగకరమైనటువంటి వేదిక గా ఉండబోతోంది.
‘ప్రజా పరిపాలన లో శ్రేష్ఠత్వాని కి గాను ఇచ్చే ప్రధాన మంత్రి పురస్కారాలు’ ను ప్రధాన మంత్రి ఇదే కార్యక్రమం లో ప్రదానం చేయనున్నారు. సామాన్య పౌరుల సంక్షేమాని కి కేంద్ర ప్రభుత్వం లో మరియు రాష్ట్రాల ప్రభుత్వాల లో జిల్లా లు మరియు సంస్థ లు నడుంకట్టిన అసాధారణమైనటువంటి మరియు వినూత్నమైనటువంటి కార్యాల ను గుర్తించాలన్న దృష్టి తో ఈ పురస్కారాల ను ఇస్తూ రావడం జరుగుతున్నది.
ప్రాధాన్య కార్యక్రమాలు గా గుర్తించిన నాలుగు కార్యక్రమాల లో జరిగిన మార్గదర్శకప్రాయమైనటువంటి కార్యాల కు పురస్కారాల ను ఇవ్వడం జరుగుతుంది. ఆ నాలుగు కార్యక్రమాలు ఏవేవి అంటే అవి.. ‘హర్ ఘర్ జల్ యోజన’ ద్వారా స్వచ్ఛ జలాల కు ప్రోత్సాహాన్ని ఇవ్వడం; హెల్థ్ ఎండ్ వెల్ నెస్ సెంటర్ స్ ద్వారా స్వస్థ్ బారత్ కు ప్రోత్సాహాన్ని ఇవ్వడం; ‘సమగ్ర శిక్ష’ కార్యక్రమం ద్వారా విద్యార్థినీ విద్యార్థులు అందరికీ సమానం గా నాణ్యమైన విద్య బోధన మరియు తరగతి గది లో సమైక్య వాతావరణాన్ని ప్రోత్సహించడం; అలాగే మహత్వాంక్షభరిత జిల్లా ల కార్యక్రమం ద్వారా సంపూర్ణమైనటువంటి అభివృద్ధి అంటే, సంక్షేమ పథకాల తాలూకు ఫలాలు అన్ని వర్గాల ప్రజల కు చేరేటట్లుగా ప్రత్యేక శ్రద్ధ తో కూడిన వైఖరి ని అవలంభించడం ద్వారా మొత్తం మీద ప్రగతి సాధన.. అనేవే. పైన ప్రస్తావించిన నాలుగు కార్యక్రమాల కు గాను మొత్తం ఎనిమిది పురస్కారాల ను ఇవ్వడం జరుగుతుంది. అదనం గా నూతన ఆవిష్కరణల కు ఏడు పురస్కారాల ను ఇవ్వడం జరుగుతుంది.